sagorsarker/bangla-wikipedia huggingface dataset:
ওয়াটার রিমোট সেন্সিং

ওয়াটার রিমোট সেন্সিং পানিতে ছেড়ে যাওয়া রঙের তেজস্ক্রিয়তা বর্ণালী পর্যবেক্ষণের মাধ্যমে পানির রঙ নিয়ে গবেষণা। এই বর্ণালী গবেষণা থেকে জলাশয়ের উপরের স্তরটির আলোক সক্রিয় উপাদানের ঘনত্ব নির্দিষ্ট অ্যালগরিদমের মাধ্যমে পরিমাপ করা হয়। ইইউ ওয়াটার ফ্রেমওয়ার্ক নির্দেশিকা প্রতিষ্ঠার পর থেকে রিমোট সেন্সিং এবং নিকটতম পরিসরের যন্ত্রপাতি দ্বারা পানির গুণমান পর্যবেক্ষণ যথেষ্ট মনোযোগ পেয়েছে।
যদি পানির নমুনা না নিয়ে দূরবর্তী অবস্থান থেকে পানির রঙ, স্বাস্থ্যের অবস্থা, সম্পৃক্ততার মাত্রা এবং আরও অনেক কিছু জল পর্যবেক্ষণ হিসাবে সংজ্ঞায়িত করা হয় তবে প্রাকৃতিক পানির স্বচ্ছতা এবং এর স্বচ্ছতা বোঝার ক্রম বিকাশ তাদের সুস্পষ্টতার পরিবর্তনশীলতার কারণ এবং রঙিন চিত্র হেনরি হডসনের (১৬০০) থেকে চন্দ্রশেখর রামানের (১৯৩০) সময়কালে রচনা করা হয়েছে। তবে, জল রিমোট সেন্সিং কৌশলগুলোর বিকাশ (স্যাটেলাইট ইমেজিং, বিমান বা নিকটতম পরিসীমা অপটিক্যাল ডিভাইসের সাহায্যে) ১৯৭০ এর দশকের গোড়ার আগ পর্যন্ত শুরু হয়নি। এই প্রথম কৌশলগুলো পানির পৃষ্ঠ থেকে নির্গত শক্তিতে বর্ণালি এবং তাপীয় পার্থক্য পরিমাপ করে। সাধারণভাবে, বর্ণালী বৈশিষ্ট্য এবং জলাশয়ের পানির গুণমানের পরামিতিগুলোর মধ্যে সম্পর্ক স্থাপিত হয়েছিল। ১৯৭৪ সালে রিচি এবং অন্যান্য ভাসমান পলল নির্ধারণের জন্য একটি পরীক্ষা প্রদান করেন। এই মডেল একই শর্তযুক্ত জলাশয়ের কেবল পানির গুণমানের পরামিতিগুলি নির্ধারণ করতে সক্ষম। ১৯৯২ সালে একটি বিশ্লেষণাত্মক পদ্ধতির ব্যবহার শিয়েব দ্বারা করেছিলেন। (1992)। এই পদ্ধতির জল এবং জলের গুণমানের পরামিতিগুলির অপটিকাল বৈশিষ্ট্যগুলির উপর ভিত্তি করে অধ্যয়ন করা ভূ-পৃষ্ঠের বর্ণালী এবং শারীরিক বৈশিষ্ট্যের মধ্যে সম্পর্কের শারীরিক ভিত্তিক মডেলটি বিস্তারিতভাবে বর্ণনা করা হয়েছিল। স্থগিত পলির ঘনত্বের অনুমানের জন্য এই শারীরিক ভিত্তিক মডেলটি সফলভাবে প্রয়োগ করা হয়েছিল।
বাবুইয়ান দ্বীপপুঞ্জ

বাবুইয়ান দীপপুঞ্জ ফিলিপাইনের একটি দীপপুঞ্জ। এটি বাবুইয়ান দ্বীপপুঞ্জের দল নামেও পরিচিত। এটি লুযনের মূল দ্বীপের উত্তরে এবং তাইওয়ানের দক্ষিণে বাশি প্রণালি হয়ে লুযন প্রণালিতে অবস্থিত। দ্বীপপুঞ্জটি পাঁচটি প্রধান দ্বীপ এবং তাদের আশেপাশের ছোট ছোট দ্বীপ নিয়ে গঠিত। এই প্রধান দ্বীপগুলো হলো বাবুইয়ান, কালায়ান, ডালুপিরি, ফুগা এবং কামিগুইন। বাবুইযান দ্বীপপুঞ্জগুলো বাবুইয়ান প্রণালি দ্বারা লুযন থেকে এবং বালিতানগ প্রণালি দ্বারা উত্তরে বাটনেস প্রদেশ থেকে পৃথক হয়েছে।
২৪ টি আগ্নেয়গিরি-সমৃদ্ধ দ্বীপ নিয়ে গঠিত এই দ্বীপপুঞ্জের মোট আয়তন প্রায় ৫৯০ বর্গ কিমি (২৩০ বর্গ মাইল)। এর মধ্যে বৃহত্তম কালায়ান যার আয়তন ১৯৬ বর্গ কিলোমিটার (৭৬ বর্গ মাইল) এবং দ্বীপ গোষ্ঠীর সর্বোচ্চ চূড়াটি হলো বাবুইয়ান ক্লারোর মাউন্ট পাঙ্গাসুন (১,১০৮ মিটার বা ৩,৬৩৫ ফুট)।
নিচে বাবুইয়ান দ্বীপপুঞ্জ এবং তাদের সংলগ্ন দ্বীপপুঞ্জের ক্ষেত্রফল ও সর্বোচ্চ উচ্চতা দেওয়া হলো:
দ্বীপপুঞ্জের পূর্ব দ্বীপগুলো লুযন ভলকানিক আর্কের অংশ। দুটি দ্বীপের তিনটি আগ্নেয়গিরিতে ঐতিহাসিক সময়ে অগ্নুৎপাত হয়েছে। আগ্নেয়গিরিগুলো হলো কামিগুইন দ্বীপে কামিগুইন ডি বাবুয়নেস, বাবুইয়ান দ্বীপে বাবুইয়ান ক্লারো আগ্নেয়গিরি এবং স্মিথ আগ্নেয়গিরি (মাউন্ট বাবুইয়ান নামেও পরিচিত)।
কামিগুইন দ্বীপ থেকে মাত্র ২২ কিলোমিটার (১৪ মাইল) উত্তরপূর্বে অবস্থিত ডিডিকাস দ্বীপের ছোট আগ্নেয়দ্বীপ ডিডিকাস আগ্নেয়গিরি ১৯৫২ সালে সমুদ্রপৃষ্ঠ থেকে ২০০ মিটার (৬৫৬ ফুট) উপরে উঠে স্থায়ী দ্বীপে পরিণত হয়েছিল।
দ্বীপপুঞ্জের মধ্যে থাকা সমস্ত দ্বীপগুলো হ্যারিবন ফাউন্ডেশন এবং বার্ডলাইফ ইন্টারন্যাশনাল দ্বারা মূল জীববৈচিত্র্য অঞ্চল বা ভৌগোলিক এবং জীবতাত্ত্বিক গুরুত্বের কারণে অসামান্য সার্বজনীন মূল্যযুক্ত সাইট হিসেবে শ্রেণিবদ্ধ করা হয়েছে। দ্বীপপুঞ্জের মধ্যে থাকা সমস্ত দ্বীপগুলো কখনও কোনও বড় ভূমির অংশ ছিল না। এর ফলে এদের অনন্য উদ্ভিদ এবং প্রাণীজগৎ রয়েছে, যার বেশিরভাগই অন্য কোথাও পাওয়া যায় না। পরিবেশ ও প্রাকৃতিক সম্পদ অধিদপ্তর দ্বারা পরিচালিত একটি গবেষণায় এই অঞ্চলে কমপক্ষে ৫টি প্রাণি অঞ্চল পাওয়া গিয়েছে, যা বিশ্বের উচ্চ ঘনত্ব পৃথক প্রাণি অঞ্চলের মধ্যে অন্যতম। এই দ্বীপপুঞ্জগুলো ফিলিপাইনের সবচেয়ে বেশি বিপদগ্রস্থ পাখির প্রজাতির আবাসস্থল। এর মধ্যে আছে কালায়ান রেল নামক পাখি (শুধুমাত্র কালায়ান দ্বীপে পাওয়া যায়) এবং ফিলিপাইনের সবচেয়ে বিপদগ্রস্থ সাপের প্রজাতি, রসেস উলফ সাপ (কেবলমাত্র পাওয়া যায় ডালুপিরির ছোট দ্বীপ)। দ্বীপপুঞ্জটি বিপন্ন কুঁজো তিমির জন্য একটি আবাসস্থল। এই তিমি দক্ষিণ পূর্ব এশিয়ার সীমিত কয়েকটি তিমির প্রজাতির মধ্যে একটি। প্রাকৃতিক বিশ্ব এবং ফিলিপাইনের জীববৈচিত্র্যে এর অমূল্য গুরুত্বের কারণে বিভিন্ন বৈজ্ঞানিক ও সংরক্ষণ গোষ্ঠী একে জাতীয় উদ্যান হিসাবে ঘোষণা এবং ইউনেস্কোর বিশ্ব ঐতিহ্য তালিকায় এর অন্তর্ভুক্তির জন্য তদবির করছে।
কুঁজো তিমিগুলো এই অঞ্চলে পুনরায় উপনিবেশ স্থাপন করেছে এবং প্রজাতিটির জন্য বাবুইয়ান ফিলিপাইনের মধ্যে একমাত্র শীতকেন্দ্র (শীতকালে হওয়া স্থানান্তরিত প্রাণীর আশ্রয়স্থল) হয়ে উঠেছে। যদিও বাবুইয়ান দ্বীপপুঞ্জের ঐতিহাসিক প্রমাণ নিশ্চিত করা যায় নি।
পুরো দ্বীপপুঞ্জটি বাবুইয়ান, কালায়ান, কামিগুইন এবং ডালুপিরি নিয়ে কালায়ান পৌরসভার অন্তর্ভুক্ত এবং ফুগা আপারি পৌরসভার অন্তর্গত।
বাবুইয়ান এবং ডালুপিরি পৌরসভার মধ্যে স্বতন্ত্র বারাঙ্গায় (ফিলিপাইনের ক্ষুদ্রতম প্রশাসনিক বিভাগ) যাদের নাম যথাক্রমে বাবুইয়ান ক্লারো এবং ডালুপিরি। অন্যদিকে ফুগা দ্বীপটিও আপারি পৌরসভার স্বতন্ত্র বারাঙ্গায় যার নাম ফুগা দ্বীপ।
ফুগা দ্বীপের তথ্য
বাবুইয়ান ভাষা
মগওয়ে

মগওয়ে (, ) হচ্ছে মিয়ানমারের মগওয়ে অঞ্চলের (পূর্বতন মগওয়ে বিভাগ) রাজধানী শহর, এবং ইরাবতী নদীর তীরে অবস্থিত। শহরের উত্তরে অবস্থিত "মি-থা-লুন প্যাগোডা" ("Myathalun Pagoda"), শহরটির একটি ঐতিহাসিক নিদর্শন। তিল এবং বিভিন্ন ধরনের বাদাম চাষের জন্য মগওয়ে অঞ্চলটি বিখ্যাত। এটি মগওয়ে অঞ্চলের দ্বিতীয় বৃহত্তম শহর এবং মগওয়ে বিমানবন্দরটিও এখানেই অবস্থিত।
মগওয়ে শহরটি ইয়াঙ্গুন থেকে জলপথে প্রায় ৬০৮ কিলোমিটার (৩৭৮ মাইল) এবং সড়কপথে ৫৩০ কিলোমিটার (৩৩০ মাইল) দূরে অবস্থিত।
ব্রিটিশ দখলদারিত্বের সময়কালে, মগওয়ে ছিল "মিন্‌বু বিভাগ" (বা) "মিন্‌বু প্রদেশের" একটি পৌরসভা ("township")। তিনটি জেলা নিয়ে মিন্‌বু প্রদেশটি প্রতিষ্ঠিত হয়েছিল। সেগুলো হল- মিন্‌বু জেলা ("Minbu"), "থায়েট" জেলা ("Thayet") এবং "ইন্যাংজাং" জেলা ("Yenangyaung")। ১৯৭৪ সাল পর্যন্ত মগওয়ে ছিল ইন্যাংজাং জেলার একটি পৌরসভা।
২ মার্চ ১৯৬২ তারিখে, "জেনারেল নে উইন" ("General Ne Win") এক অভ্যুত্থানের মাধ্যমে বার্মা’র নিয়ন্ত্রণ নিয়ে নেন, এবং সরকারের নিয়ন্ত্রণ প্রত্যক্ষ বা পরোক্ষভাবে সামরিক বাহিনীর হাতে চলে যায়। ১৯৭৪ সালে, "বার্মা ইউনিয়নের সমাজতান্ত্রিক প্রজাতন্ত্র" ("Socialist Republic of the Union of Burma")– এর একটি নতুন সংবিধান গৃহীত হয়।
১৯৭৪ সালের সংবিধান অনুসারে, মিন্‌বু অঞ্চলের নাম বদলে মগওয়ে অঞ্চল রাখা হয় এবং "ইন্যাংজাং" জেলা বিলুপ্ত ঘোষণা করা হয়। ছয়টি জেলা নিয়ে মগওয়ে জেলা পৌরসভা প্রতিষ্ঠিত হয়। "ইন্যাংজাং" এর স্থলে রাজধানী শহর হয় মগওয়ে। ১৯৭৪ সালে মগওয়ে শহরের জনসংখ্যা ছিল ৭,৮৯৬ জন।
বিভিন্ন সময়ে খননকার্য চলাকালে এই অঞ্চল থেকে প্রাচীন "প্রাইমেট" বর্গীয় প্রাণিদের জীবাশ্ম পাওয়া গেছে, যেগুলো ৪ কোটি বছরেরও বেশি পুরনো বলে ধারণা করা হয়।
মি-থা-লুন প্যাগোডা (""): মগওয়ে শহরের উত্তরে পাহাড়ের চূড়ায় অবস্থিত চমৎকারভাবে সংরক্ষিত স্বর্ণাবৃত গম্বুজবিশিষ্ট এই প্যাগোডাটি থেকে ইরাবতী নদী দেখা যায়। বলা হয়ে থাকে, এর দেয়াল সোনার ইট দ্বারা নির্মিত। লোকমুখে প্রচলিত আছে যে, গৌতম বুদ্ধ এই এলাকা দিয়ে যাওয়ার সময় এই স্থানে বিশ্রাম নিয়েছিলেন, যেখানে পরবর্তীকালে এই উপাসনালয়টি নির্মাণ করা হয়।
শ্বেসেত্তা প্যাগোডা ("Shwesettaw Pagoda"): ঘন জঙ্গল পরিবেষ্টিত এই উপাসনালয়টি ঐতিহ্য ও প্রকৃতির এক অপূর্ব সংমিশ্রণ। এটি মগওয়ে থেকে ৫০ কিলোমিটার পশ্চিমে নদীর বাঁকে অবস্থিত। এখানে প্যাগোডায় গৌতম বুদ্ধের পদচিহ্ন সংরক্ষিত রয়েছে বলে বৌদ্ধ ধর্মাবলম্বীরা বিশ্বাস করে থাকে। এজন্য এখানে প্রতি বছর (মিয়ানমারের পঞ্জিকা অনুসারে, ফেব্রুয়ারি থেকে এপ্রিলের মধ্যে) বিরাট উৎসবের আয়োজন করা হয়ে থাকে।
নাগাপওয়েক পর্বত ("Nagapwek Mountain"): মি-থা-লুন প্যাগোডা'র ঠিক বিপরীত দিকে অবস্থিত এটি। স্থানীয়রা বিশ্বাস করে যে, এই পর্বতে এক ড্রাগন (নাগর) বাস করে। ড্রাগনের যখন নিঃশ্বাস ছাড়ে, আগ্নেয় পর্বতের চারপাশের কাদা থেকে গ্যাসের বুদ্বুদ বের হয়। শহর থেকে গাড়িতে করে এখানে যাওয়া যায়।
কোপেন জলবায়ু শ্রেণিবিন্যাস অনুসারে, মগওয়ের জলবায়ু "ক্রান্তীয় আর্দ্র ও শুষ্ক জলবায়ু" ("tropical wet and dry climate", "Aw"), যা উত্তপ্ত "প্রায়–অনুর্বর জলবায়ু"র ("hot semi-arid climate, BSh")– এর সীমানাবর্তী।
৩,০০০ আসনবিশিষ্ট মগওয়ে স্টেডিয়াম একটি বহুমুখী স্টেডিয়াম, যা প্রধানত ফুটবল খেলার উদ্দেশ্যেই ব্যবহৃত হয়ে থাকে। এই মাঠটি মিয়ানমার জাতীয় লীগ (এম.এন.এল.) এর একটি দল, মগওয়ে এফ.সি. এর নিজস্ব মাঠ।
মগৌক

মগৌক (; উচ্চারিত: ) হচ্ছে মায়ানমারের শান প্রদেশের পিয়িন উ-লয়িন ("Pyin Oo Lwin") জেলায় অবস্থিত একটি শহর, যা "মান্দালয়" হতে উত্তরে, এবং "শোয়েবো" হতে উত্তর-পূর্বে অবস্থিত। ইয়াঙ্গুন থেকে উত্তরে প্রায় ৮২০ কিলোমিটার (৫১০ মাইল) দূরে অবস্থিত এই শহরটি।
ধারণা করা হয়, ১২১৭ সালে তিনজন পথহারা শিকারী একটি ধসে পড়া পাহাড়ের গোড়ায় তিনটি চুনি ("ruby") আবিষ্কার করার পর, মগৌক প্রতিষ্ঠিত হয়। কল্পকাহিনী অনুসারে, ঐ শিকারীরা "মোমেক" ("Momeik") এ তাদের বাড়িতে ফিরে গিয়ে সেই মূল্যবান রত্ন স্থানীয় "সাওফা" ("saopha") কে উপহার দেয়, যে ঐখানে একটি গ্রাম প্রতিষ্ঠা করে যেখানে আধুনিক কালের মগৌক শহরটি অবস্থিত।
সামরিক জান্তার শাসনামলে মগৌকে বিদেশি পর্যটকদের প্রবেশে নিষেধাজ্ঞা ছিল। ১৯৯৫-৯৬ এ এই নিষেধাজ্ঞা তুলে নেওয়া হলেও বছরখানেকের মধ্যেই তা আবার পুনর্বহাল করা হয়। ২০০৩ সাল থেকে আবার বিদেশি পর্যটকদের বিশেষ অনুমতি সাপেক্ষে এখানে ভ্রমণের বিধান চালু হয়।
২০১৮ সালে, মগৌক শহর এর ৮০০-তম প্রতিষ্ঠাবার্ষিকী উদ্‌যাপন করে।
 উচ্চতায় অবস্থিত মগৌক শহরে সারা বছরই মোটামুটি নাতিশীতোষ্ণ জলবায়ু বিরাজ করে। শহরটিতে "বামা" ("Bamar"), "শান" ("Shan"), "লিসু" ("Lisu"), "পালাউঁ" ("Palaung"), এবং "কারেন" ("Karen") জনগোষ্ঠী ছাড়াও চীনা, ভারতীয় ও গুর্খাদেরও বাস রয়েছে। এই শহর ("city") আবার দুটি নগরে ("town") বিভক্ত – মগৌক এবং "ক্যাৎ পিন" ("Kyat Pyin")। মগৌক চার মাইল দীর্ঘ এবং দুই মাইল চওড়া। অনেকগুলো পর্বতবেষ্টিত একটি উপত্যকায় এটা অবস্থিত। মগৌকের প্রায় ৭ মাইল দক্ষিণ–পশ্চিমে "ক্যাৎ পিন" ("Kyat Pyin") অবস্থিত। এই এলাকায় বেড়াতে যাওয়ার জন্য পর্যটকদের বিশেষ অনুমতি এবং ভ্রমণপথ প্রদর্শক থাকা বাধ্যতামূলক।
মগৌক এবং আশপাশের গ্রামগুলো প্রাচীনকাল থেকেই মূল্যবান রত্নপাথর, বিশেষত চুনি ("ruby") ও নীলমণির ("sapphire") জন্য বিখ্যাত, তবে এখানে "স্পিনেল" ("spinel"), "লাপিস লাজুলি" ("lapis" "lazuli"), তামড়ি ("garnet"), "চন্দ্রমণি" ("moonstone"), "পেরিডট" ("peridot") এবং "ক্রিসোবেরিল" বা "বৈদুর্য" ("chrysoberyl") সহ অনেক আধা-মূল্যবান পাথরও ("semi-precious stones") পাওয়া যায়। এসব পাথর পাললিক মর্মরের নুড়ির মধ্যে পাওয়া যায়, যা খনি খনন ("panning"), সুড়ঙ্গকরণ ("tunneling"), স্বহস্তে কূপ খনন ইত্যাদি উপায়ে উত্তোলন করা হয়ে থাকে। খনন প্রক্রিয়ার যান্ত্রিকীকরণ হয়েছে খুব সামান্যই। নুড়ি পাথরগুলো আসে মগৌক রূপান্তর বলয় ("Mogok metamorphic belt") থেকে প্রাপ্ত রূপান্তরিত চুনাপাথর (মর্মর) হতে।
এসব রত্ন মগৌকের বাজারে বিক্রি করা হয়। তবে বিদেশিদেরকে এই শহর ভ্রমণ করতে বিশেষ অনুমতি নিতে হয় এবং অসরকারি লাইসেন্সধারী ব্যবসায়ীদের সাথে রত্ন ক্রয় বা রপ্তানি করা নিষিদ্ধ।
নির্দিষ্ট কয়েক ধরনের চুনি'র শতকরা ৯০ শতাংশই আসে মায়ানমার থেকে। শ্রীলঙ্কা এবং আফ্রিকার কয়েকটি জায়গাসহ পৃথিবীর অনেক স্থানেই চুনি পাওয়া যায়। তবে গুণগত মানে মগৌকের চুনিই বিশ্বসেরা। এই লোহিত পাথরগুলো এদের বিশুদ্ধতা ও আভা'র ("hue") জন্যই এত মহার্ঘ্য। মায়ানমারের রত্নপাথরের সিংহভাগের ক্রেতা হচ্ছে থাইল্যান্ড। মান্দালয় থেকে উত্তরে অবস্থিত পর্বতময় মগৌকের "চুনির উপত্যকা" ("Valley of Rubies")- কে বলা হয় চুনির আদি উৎস, যার মধ্যে রয়েছে বিশ্বের সর্বোৎকৃষ্ট "পিজিওন'স ব্লাড" ("pigeon's blood") চুনি এবং বিশ্বের সুন্দরতম "রাজকীয় নীল" রঙের নীলমণি পাথর।
মেইকটিলা

মেইকটিলা (; ) মধ্য মিয়ানমারের মান্দালয় অঞ্চলের মেইকটিলা হ্রদের তীরবর্তী একটি শহর, যা বাগান-তাউঞ্জি ("Bagan"-"Taunggyi"), ইয়াঙ্গুন-মান্দালয়, মেইকটিলা-মিইঞ্জাঁ ("Meiktila"-"Myingyan") সড়কের সংযোগস্থলে অবস্থিত। এর কৌশলগত অবস্থানের কারণে, মেইকটিলায় মিয়ানমার বিমান বাহিনীর কেন্দ্রীয় দপ্তর এবং মেইকটিলা বিমান ঘাঁটি অবস্থিত। দেশের প্রধান মহাকাশ প্রকৌশল বিষয়ক শিক্ষা প্রতিষ্ঠান, মিয়ানমার মহাকাশ প্রকৌশল বিশ্ববিদ্যালয়, মেইকটিলাতেই অবস্থিত।
মেইকটিলা নামটি এসেছে প্রাচীন ভারতীয় রাজ্য "মিথিলা" -এর নাম থেকে।
মেইকটিলার ইতিহাস ঘনিষ্ঠভাবে জড়িয়ে আছে মধ্য মিয়ানমারের শুষ্ক অঞ্চলের সাথে, যেখানে "বামা" বা "বর্মী" জনগোষ্ঠীর বাস। অন্তত ১১শ শতক থেকে ১৯শ শতক অব্দি, ১৮৮৫ সালে ব্রিটিশ সাম্রাজ্য ঊর্ধ্ব মিয়ানমার দখল করে নেওয়ার আগ পর্যন্ত, এই অঞ্চলটি বিভিন্ন বর্মী রাজ্যের মধ্যে অন্তর্ভুক্ত ছিল।
মেইকটিলা ছিল ১৯৪৫ সালের "মেইকটিলা এবং মান্দালয়ের লড়াই" এর অংশ, যখন ব্রিটিশ কমান্ডার উইলিয়াম স্লিম এর নেতৃত্বাধীন মিত্র বাহিনী জাপানি বাহিনীকে পরাজিত করে। ১৯৪৮ সালে ব্রিটিশদের কাছ থেকে স্বাধীনতা লাভের পর পরই, মেইকটিলা কিছুদিনের জন্য বিদ্রোহী "কারেন" বাহিনীর দখলে ছিল।
২২ মার্চ ২০১৩ তারিখে, এখানে দুই দিনব্যাপী মুসলিম-বিরোধী দাঙ্গা'র পর জরুরী অবস্থা জারি করা হয়। এ ঘটনায় কয়েক ডজন মানুষ নিহত ও ১২,০০০ এর বেশি গৃহচ্যুত হয়, যার প্রায় সবাই ছিল মুসলমান। এই সহিংসতা পরবর্তীকালে মিয়ানমারের "অক্‌পো" ("Okpho") ও "গোবিঙ্গক" ("Gyobingauk") - সহ অন্যান্য স্থানেও ছড়িয়ে পড়ে।
মিয়ানমারের মধ্যাঞ্চলীয় শুষ্ক অঞ্চলের সবচেয়ে পূর্বে অবস্থিত জেলা হচ্ছে মেইকটিলা। এটা "ওয়ান্দউইন" ("Wundwin"), "মিন্‌জ্যান" ("Myingyan"), "ইয়ামেথিন" ("Yamethin") এর মধ্যবর্তী স্থানে অবস্থিত এবং পূর্বে শান প্রদেশের সাথে সংলগ্ন। এর প্রধান একটি দিক হচ্ছে "মেইকটিলা হ্রদ", সেচ ও পানির জন্য সৃষ্ট একটি কৃত্রিম জলাধার। এটা দৈর্ঘ্যে এবং প্রস্থে । মন্দাই বাঁধ দ্বারা এই হ্রদে পানি সরবরাহ করা হয়।
মেইকটিলার জলবায়ু ক্রান্তীয় সাভানা জলবায়ু (কোপেন জলবায়ু শ্রেণিবিন্যাস অনুসারে, "Aw")। তাপমাত্রা সারা বছরই মোটামুটি উষ্ণ থাকে, বর্ষাকাল (মার্চ-মে) আসার আগের মাসগুলোতে উত্তাপ বেশি থাকে, গড় সর্বোচ্চ তাপমাত্রা এর আশেপাশে হয়ে থাকে। এখানে শুষ্ক শীতকাল (নভেম্বর-এপ্রিল) এবং আর্দ্র গ্রীষ্মকাল (মে-অক্টোবর) পরিলক্ষিত হয়।
এ শহরের নামকরা প্যাগোডাগুলো হচ্ছে- "শ্বেমিন্‌তিন" ("Shwemyintin"), "শ্বেইন্‌মি" ("Shweyinmi"), "নাগায়োঁ" ("Nagayon"), "ইয়েলে" ("Yele"), "সুতং পি" ("Sutaung Pyi"), "ফাউং দাও উ" ("Hpaung Daw U") এবং "ফাউংদাউ" ("Phaungdawoo")।
মেইকটিলাতে "মিয়ানমার মহাকাশ প্রকৌশল বিশ্ববিদ্যালয়" এর অবস্থান, যা একটি জাতীয় বিশ্ববিদ্যালয়। আঞ্চলিক মহাবিদ্যালয় ও বিশ্ববিদ্যালয় যেমন- "মেইকটিলা বিশ্ববিদ্যালয়, মেইকটিলা অর্থনীতি ইনস্টিটিউট, কম্পিউটার বিশ্ববিদ্যালয়, মেইকটিলা প্রযুক্তিগত বিশ্ববিদ্যালয়" এবং "মেইকটিলা শিক্ষা মহাবিদ্যালয়" এর অবস্থানও এখানে।
শহরের ছয়টি সরকারি মৌলিক শিক্ষা উচ্চ বিদ্যালয়ের মধ্যে, "বিইএইচএস ১ মেইকটিলা" বা "রয়্যাল উচ্চ বিদ্যালয়" কে সবচেয়ে শীর্ষস্থানীয় হিসেবে গণ্য করা হয়।
মেইকটিলায় মিয়ানমার বিমান বাহিনীর দুটি ঘাঁটি রয়েছে:
তিউনিশীয় ফুটবল ফেডারেশন

তিউনিসীয় ফুটবল ফেডারেশন (, , ; এছাড়াও সংক্ষেপে টিএফএফ নামে পরিচিত) হচ্ছে তিউনিসিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৭ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর তিউনিসিয়ার রাজধানী তিউনিসে অবস্থিত।
এই সংস্থাটি তিউনিসিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে তিউনিসীয় পেশাদার লীগ ১, তিউনিসীয় কাপ এবং তিউনিসীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে তিউনিসীয় ফুটবল ফেডারেশনের সভাপতির দায়িত্ব পালন করছেন ওয়েডি জেরি এবং সাধারণ সম্পাদকের দায়িত্ব পালন করছেন ওয়াজদি আওয়াদি।
মুহাফাজাহ

মুহাফাজাহ ( ; ) হচ্ছে বহু আরব দেশের প্রথম স্তরের এবং সৌদি আরবের দ্বিতীয় স্তরের প্রশাসনিক বিভাগ। শব্দটি সাধারণত "গভর্নরেট" কিংবা কখনও কখনো অনুবাদ "প্রদেশ" হিসেবে অনুবাদ করা হয়। এটি আরবি শব্দ-মূল (') থেকে এসেছে, যার অর্থ "রাখা" এবং "প্রহরী"। মুহাফাজাহর প্রধান হলেন (مُحَافِظ) মুহাফিজ (')।
তবে তিউনিসিয়ার গভর্নরেট আরবিতে "ওয়িলিয়াহ" হিসেবে পরিচিত।
গোবিন্দপাড়া ইউনিয়ন

গোবিন্দপাড়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
গোবিন্দপাড়া ইউনিয়নের আয়তন ।
গোবিন্দপাড়া ইউনিয়ন বাগমারা উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। 
২০০১ সালের আদমশুমারি অনুযায়ী গোবিন্দপাড়া ইউনিয়নের মোট জনসংখ্যা ২০৯৭৪ জন যার মধ্যে পুরুষ ১০৭৩৮ ও মহিলা ১০২৩৬।
২০০১ সালের আদমশুমারি অনুযায়ী গোবিন্দপাড়া ইউনিয়নের সাক্ষরতার হার ৩৭.০৪%।
ওশাদা ফার্নান্দো

বোদিয়াবাদুগে ওশাদা পিয়ুমল ফার্নান্দো (; জন্ম: ১৫ এপ্রিল, ১৯৯২) কলম্বো এলাকায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে শ্রীলঙ্কার পক্ষে সকল স্তরের আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর শ্রীলঙ্কান ক্রিকেটে চিল মেরিয়ান্স ক্রিকেট ক্লাব, কোল্টস ক্রিকেট ক্লাব, মুরস স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও, লেগ ব্রেক বোলিংয়ে পারদর্শী ওশাদা ফার্নান্দো।
২০১১ সাল থেকে ওশাদা ফার্নান্দো’র প্রথম-শ্রেণীর খেলোয়াড়ী জীবন চলমান রয়েছে। ২০১০-১১ মৌসুমের প্রিমিয়ার ট্রফি প্রতিযোগিতায় কোল্টস দলের সদস্যরূপে ১ এপ্রিল, ২০১১ তারিখে প্রথম-শ্রেণীর ক্রিকেটে ওশাদা ফার্নান্দো’র অভিষেক ঘটে।
মার্চ, ২০১৮ সালে সুপার ফোর প্রভিন্সিয়াল টুর্নামেন্টে গালে দলের পক্ষে খেলার জন্যে তাকে অন্তর্ভুক্ত করা হয়। আগস্ট, ২০১৮ সালে একই দলের পক্ষে এসএলসি টুয়েন্টি২০ টুর্নামেন্টের জন্যে সদস্য হন। ২০১৮-১৯ মৌসুমের প্রিমিয়ার লীগ টুর্নামেন্টে দলের সর্বোচ্চ রান সংগ্রাহক হন। নয় খেলায় অংশ নিয়ে ছয়টি শতরান সহযোগে ১১৮১ রান সংগ্রহ করেন।
মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে ডাম্বুলা দলের পক্ষে খেলার জন্যে তাকে দলে অন্তর্ভুক্ত করা হয়।
সমগ্র খেলোয়াড়ী জীবনে ছয়টিমাত্র টেস্ট, ছয়টিমাত্র একদিনের আন্তর্জাতিক ও ছয়টিমাত্র টি২০আইয়ে অংশগ্রহণ করেছেন ওশাদা ফার্নান্দো। ১৩ ফেব্রুয়ারি, ২০১৯ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২৭ জানুয়ারি, ২০২০ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি।
ফেব্রুয়ারি, ২০১৯ সালে শ্রীলঙ্কার পক্ষে আন্তর্জাতিক ক্রিকেটে অভিষেক ঘটে তার। ২০১৮-১৯ মৌসুমে দক্ষিণ আফ্রিকা সফরকে ঘিরে ফেব্রুয়ারি, ২০১৯ সালে শ্রীলঙ্কার টেস্ট দলের সদস্যরূপে তাকে অন্তর্ভুক্ত করা হয়। ১৩ ফেব্রুয়ারি, ২০১৯ তারিখে ডারবানে সিরিজের প্রথম টেস্টে স্বাগতিক দক্ষিণ আফ্রিকার বিপক্ষে অনুষ্ঠিত খেলায় তার অভিষেক পর্ব সম্পন্ন হয়। পোর্ট এলিজাবেথে অনুষ্ঠিত দ্বিতীয় খেলায় ওশাদা ফার্নান্দো প্রথম অর্ধ-শতরানের সন্ধান পান। কুশল মেন্ডিসের সাথে ২১৩ বলে ১৬৩ রানের নিরবচ্ছিন্ন জুটি গড়ে দলকে ৮ উইকেটে জয় এনে দেন। তিনি ১০৬ বলে ৭৫ রানের অপরাজিত ইনিংস খেলেন ও মেন্ডিস করেন ১১০ বলে ৮৪ রান। এ জয়ের ফলে শ্রীলঙ্কা দল ২-০ ব্যবধানে সিরিজ জয় করে। এছাড়াও, দক্ষিণ আফ্রিকার মাটিতে এটিই শ্রীলঙ্কার প্রথম টেস্ট সিরিজ জয় ছিল।
একই মাসের শেষদিকে স্বাগতিক দক্ষিণ আফ্রিকার বিপক্ষে ওডিআই সিরিজ খেলার উদ্দেশ্যে তাকে শ্রীলঙ্কা দলে রাখা হয়। ৩ মার্চ, ২০১৯ তারিখে জোহেন্সবার্গে সিরিজের প্রথম ওডিআইয়ে অভিষেক পর্ব সম্পন্ন হয় তার।
সেপ্টেম্বর, ২০১৯ সালে স্বাগতিক পাকিস্তানের বিপক্ষে টুয়েন্টি২০ আন্তর্জাতিক খেলার লক্ষ্যে তাকে শ্রীলঙ্কার টি২০আই দলের সদস্যরূপে অন্তর্ভুক্ত করা হয়। ৯ অক্টোবর, ২০১৯ তারিখে লাহোরে সিরিজের তৃতীয় টি২০আইয়ে পাকিস্তানের বিপক্ষে তার অভিষেক ঘটে। দিবা-রাত্রির ঐ খেলায় ৭৮ রানের অপরাজিত ইনিংস খেলে পাকিস্তানকে ১৩ রানে পরাভূত করতে সহায়তা করেন ও ওয়ানিদু হাসারাঙ্গা’র সহযোগিতায় ৩-০ ব্যবধানে হোয়াইটওয়াশ করে সফরকারী শ্রীলঙ্কা দল। এ পর্যায়ে ওশাদা ফার্নান্দো অভিষেকে যে-কোন শ্রীলঙ্কান ব্যাটসম্যানদের মধ্যে সর্বোচ্চ রান করেন। এছাড়াও, টি২০আই খেলায় শ্রীলঙ্কার প্রথম অভিষেকধারী খেলোয়াড় হিসেবে প্রথম অর্ধ-শতরানের ইনিংস খেলেন।
ডিসেম্বর, ২০১৯ সালে পাকিস্তানের বিপক্ষে টেস্টে তার প্রথম শতরানের ইনিংস খেলেন। তাসত্ত্বেও প্রতিপক্ষীয় দল জয়লাভ করে।
নরদাশ ইউনিয়ন

নরদাশ বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
নরদাশ ইউনিয়নের আয়তন ।
নরদাশ ইউনিয়ন বাগমারা উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। 
২০০১ সালের আদমশুমারি অনুযায়ী নরদাশ ইউনিয়নের মোট জনসংখ্যা ১৭৪৬৮ জন যার মধ্যে পুরুষ ৮৯৪১ ও মহিলা ৮৫২৭ জন।
২০০১ সালের আদমশুমারি অনুযায়ী নরদাশ ইউনিয়নের সাক্ষরতার হার ৩৯.২৭%।
দ্বীপপুর ইউনিয়ন

দ্বীপপুর বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
দ্বীপপুর ইউনিয়নের আয়তন ২৭.২৮ বর্গকিলোমিটার।
দ্বীপপুর ইউনিয়ন বাগমারা উপজেলার আওতাধীন ৩ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ইউনিয়নটিতে ৯ টি গ্রাম, ৭ টি মৌজা আছে।
২০১১ সালের আদমশুমারি অনুযায়ী দ্বীপপুর ইউনিয়নের মোট জনসংখ্যা ১০৬৪৫ জন। ইউনিয়নটিতে ৯ টি গ্রাম, ৯ টি ওয়ার্ড, ৭ টি মৌজা এবং ২৭৪০ টি পরিবার রয়েছে।
২০১১ সালের আদমশুমারি অনুযায়ী দ্বীপপুর ইউনিয়নের সাক্ষরতার হার ৬৫%।
কার্লটন বাউ

কার্লটন সেম্যুর বাউ (; জন্ম: ২৩ জুন, ১৯৮২) কিংস্টন এলাকায় জন্মগ্রহণকারী জ্যামাইকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিক থেকে ২০১০-এর দশকের শুরুরদিক পর্যন্ত ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পাশাপাশি ডানহাতে লেগ ব্রেক বোলিংয়ে পারদর্শী ছিলেন কার্লটন বাউ।
উলমার স্কুলসে অধ্যয়ন করেছেন তিনি। ২০০০-০১ মৌসুম থেকে ২০১৬ সাল পর্যন্ত কার্লটন বাউয়ের প্রথম-শ্রেণীর খেলোয়াড়ী জীবন চলমান ছিল।
ওয়েস্ট ইন্ডিজ বি-দলের পক্ষে আগ্রহ উদ্দীপক ক্রীড়াশৈলী প্রদর্শনসহ ঘরোয়া ক্রিকেটের শিরোপাধারী দল বার্বাডোসের বিপক্ষে দ্রুতলয়ে শতরানের ইনিংস দল নির্বাচকমণ্ডলীর দৃষ্টি নিবদ্ধ হয়। এ সিদ্ধান্তের যথার্থতায় কয়েক সপ্তাহ পরই গায়ানা বোর্ড একাদশের সদস্যরূপে অস্ট্রেলীয় একাদশের বিপক্ষে আরও একবার শতরানের ইনিংস খেলেন। তন্মধ্যে, স্টুয়ার্ট ম্যাকগিলের এক ওভার থেকে ১৬ রান সংগ্রহ করেছিলেন।
ডানহাতি আগ্রাসী ব্যাটসম্যান হিসেবে পরিচিতি লাভ করেছিলেন কার্লটন বাউ। উইকেট-রক্ষণের দায়িত্ব পালনের পাশাপাশি মাঝে-মধ্যে লেগ ব্রেক ও গুগলি বোলিং করতেন। তার পিতা কার্লটন বাউ, সিনিয়র ১৯৮০ থেকে ১৯৮৩ সময়কালে ক্রিকেট খেলায় অংশ নিয়েছেন। বার্বাডোস দলের বিপক্ষে শতরানের ইনিংস খেলে সকলের মনোযোগের কেন্দ্রবিন্দুতে পরিণত হন। দল নির্বাচকমণ্ডলী তার প্রতি আকৃষ্ট হন।
সমগ্র খেলোয়াড়ী জীবনে একুশটি টেস্ট, সাতচল্লিশটি একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন কার্লটন বাউ। ১৯ এপ্রিল, ২০০৩ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৩ এপ্রিল, ২০১২ তারিখে রোজিওতে একই দলের বিপক্ষে সর্বশেষ টেস্টে অংশ নেন তিনি।
জ্যামাইকার পক্ষে নিয়মিতভাবে স্ট্যাম্পের পিছনে অবস্থান না করা সত্ত্বেও ওয়েস্ট ইন্ডিজ দলে তাকে রাখা হয়েছিল। দৃঢ়তাপূর্ণ উইকেট-রক্ষণের পাশাপাশি নিচেরসারিতে বিধ্বংসী ব্যাটিংয়ের কারণে ২০০২-০৩ মৌসুমে অস্ট্রেলিয়ার বিপক্ষে প্রথম টেস্ট খেলার জন্যে মনোনীত করা হয়। ১৯ এপ্রিল, ২০০৩ তারিখে অস্ট্রেলিয়ার বিপক্ষে টেস্ট ক্রিকেটে অভিষেক পর্ব সম্পন্ন হয় তার। পাঁচটি টেস্টে অংশ নেন। এরপর, কানাডা ও আবুধাবি সফরে ওয়েস্ট ইন্ডিজ দলের সদস্যরূপে তাকে অন্তর্ভুক্ত করা হয়।
কিন্তু, স্ট্যাম্পের সামনে কিংবা পিছনে - উভয় ক্ষেত্রেই ব্যর্থতার পরিচয় দেন। ২০০৮-০৯ মৌসুমে নিউজিল্যান্ড গমনার্থে তাকে দলে রাখা হয়। তবে, এ সফরে তিনি কেবলমাত্র একটি টুয়েন্টি২০ খেলায় অংশগ্রহণের সুযোগ লাভ করেছিলেন। ২ বল মোকাবেলায় ২ রান সংগ্রহ করেন তিনি।
ওয়েস্ট ইন্ডিজ দলে নিয়মিত সদস্যের মর্যাদা পেতে কার্লটন বাউকে যথেষ্ট বেগ পেতে হয়। ছয় বছর জাতীয় দল থেকে উপেক্ষিত হন। তাসত্ত্বেও, ২০১০ সালে আরও একবার টেস্ট দলে তাকে রাখা হয়। দিনেশ রামদিনের পরিবর্তে তাকে দলে নিয়ে আসা হয়। উইকেট-রক্ষক হিসেবে দক্ষতার পরিচয় দিলেও ব্যাটসম্যান হিসেবে তিনি সাধারণমানের ছিলেন। ফলে তাকে আবারও দলের বাইরে চলে যেতে হয়।
এরপর তিনি উপেক্ষিত হতে থাকেন। তবে, ২০১০-১১ মৌসুমে ওয়েস্ট ইন্ডিজ ক্রিকেট বোর্ড থেকে তাকে চুক্তিতে নিয়ে আসা হয়।
অসুস্থ ডেভন টমাসের পরিবর্তে ২০১১ সালের ক্রিকেট বিশ্বকাপে অংশ নেন। তবে, মাংসপেশীতে টান পড়ায় তাকে দেশে ফিরে আসতে হয়। ২০১২ সালে ইংল্যান্ড গমনার্থে তাকে টেস্ট দলে রাখা হয়নি।
থিয়া

থিয়া (গ্রিক ভাষায়: Θεία) বা অরফেয়াস (গ্রিক ভাষায়: Ορφεύς) হলো সৌরজগতের একটি প্রাচীন গ্রহ (ধারণাকৃত গ্রহ)। ধারণা করা হয় ৪.৫ বিলিয়ন বছর পূর্বে পৃথিবীর সঙ্গে সংঘর্ষ লেগে গ্রহটি ধ্বংস হয়ে যায় এবং পরবর্তীতে সেই ধ্বংসাবশেষ থেকে চাঁদের উৎপত্তি হয়। পৃথিবীর বৃহৎ উপগ্রহ ব্যাখ্যা করার পাশাপাশি, থিয়া হাইপোথিসিস ব্যাখ্যা করতে পারে কারণ পৃথিবীর কোর একটি শরীরের আকারের জন্য প্রত্যাশার চেয়ে বড়। থিয়া মঙ্গল গ্রহের আকারের একটি আর্থ ট্রোজান ছিলো, যার ব্যাস প্রায় ৬,১০২ কিমি (৩,৭৯২ মাইল) পৃথিবী-সূর্য সিস্টেম দ্বারা উপস্থাপিত L4 বা L5  থিয়াকে প্রদক্ষিণ করা হয়েছে বলে অনুমান করা হয়, যেখানে এটি থাকার প্রবণতা থাকবে।
যৌতুক (১৯৫৮-এর চলচ্চিত্র)

যৌতুক হল একটি জনপ্রিয় বাংলা চলচ্চিত্র যা পরিচালনা করেন জীবন গাঙ্গুলি। এই চলচ্চিত্রটি নভেম্বর ১৯৫৮ সালে স্ক্রিন ক্লাসিক্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুমিত্রা দেবী, কমল মিত্র, তুলসী চক্রবর্তী এবং জীবন বোস।
ব্রুস বোল্টন

ব্রুস আলফ্রেড বোল্টন (; জন্ম: ৩১ মে, ১৯৩৫) ক্যান্টারবারির ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওয়েলিংটন দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ব্রুস বোল্টন।
১৯৫৫-৫৬ মৌসুম থেকে ১৯৭০-৭১ মৌসুম পর্যন্ত ব্রুস বোল্টনের প্রথম-শ্রেণীর খেলোয়াড়ী জীবন চলমান ছিল। ব্রুস বোল্টন ডানহাতি উদ্বোধনী ব্যাটসম্যান হিসেবে খেলতেন। এছাড়াও, কার্যকরী লেগ-স্পিন বোলার ছিলেন। প্রায় ১০ বছর নিউজিল্যান্ডের ঘরোয়া ক্রিকেট আসরে ক্যান্টারবারির পক্ষে খেলেন। এক বছর বিরতি নেয়ার পর ওয়েলিংটনের পক্ষে আরও পাঁচ মৌসুম খেলেন তিনি।
১৯৫৮ সাল পর্যন্ত প্রথম-শ্রেণীর ক্রিকেটে ব্রুস বোল্টনের আশানুরূপ ব্যাটিং রেকর্ড ছিল না। তবে, ১৯৫৮-৫৯ মৌসুমে ক্যান্টারবারির পক্ষে প্লাঙ্কেট শীল্ডের প্রথম দুই খেলায় তিনি ৭৯, ২৮, ৭৪ ও ৪৯ রান সংগ্রহ করেন। তন্মধ্যে, তিনবার ক্যান্টারবারির সর্বোচ্চ রান সংগ্রাহক হন।
১৯৫৯-৬০ মৌসুমে নিজস্ব একমাত্র প্রথম-শ্রেণীর শতরানের সন্ধান পান। নর্দার্ন ডিস্ট্রিক্টসের বিপক্ষে ১৩৮ রান তুলেন তিনি। উদ্বোধনী জুটিতে ভবিষ্যতের নিউজিল্যান্ডীয় টেস্ট অধিনায়ক গ্রাহাম ডাউলিংয়ের সাথে ২১৪ রানের জুটি গড়েন। দুই মৌসুম বাদে ব্যক্তিগত সেরা বোলিং পরিসংখ্যান দাঁড় করান। ১৯৬১-৬২ মৌসুমে সেন্ট্রাল ডিস্ট্রিক্টসের বিপক্ষে ৭/২৩ লাভ করেন তিনি। তবে, সবগুলো খেলায় অংশ নিয়ে সবমিলিয়ে ঐ মৌসুমে তিনি কেবলমাত্র আট উইকেট পেয়েছিলেন।
ওয়েলিংটনের পক্ষে শেষের দিকের খেলোয়াড়ী জীবনে নিচেরসারিতে ব্যাটিংয়ে নামতেন। তন্মধ্যে, ১৯৬৯-৭০ মৌসুমে দলের অধিনায়কের দায়িত্বে ছিলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ব্রুস বোল্টন। সবগুলো টেস্টই ইংল্যান্ডের বিপক্ষে খেলেছিলেন তিনি। ২৭ ফেব্রুয়ারি, ১৯৫৯ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৫৯ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
১৯৫৮-৫৯ মৌসুমের শেষদিকে সফররত ইংরেজ দলের বিপক্ষে দুই টেস্ট খেলার জন্যে তাকে আমন্ত্রণ জানানো হয়। প্রথম খেলায় নিউজিল্যান্ড দল ইনিংস ব্যবধানে পরাভূত হয়। তবে, বোল্টন ভালো খেলেছিলেন। প্রথম ইনিংসে ৩৩ রান তুলেন। এ পর্যায়ে ষষ্ঠ ব্যাটসম্যান হিসেবে বিদেয় নেয়ার পূর্বে তিন ঘণ্টার অধিক সময় ক্রিজে অবস্থান করেন। দ্বিতীয় ইনিংসে তিনি ২৬ রান সংগ্রহ করেন। দ্বিতীয় টেস্টে তিনি শূন্য রানে রান আউটের শিকার হন। তবে, দুই দিন পর থেকে বৃষ্টির কারণে খেলাটি পরিত্যক্ত হয়ে যায়। অংশগ্রহণকৃত দুই টেস্টের কোনটিতেই তাকে বোলিংয়ের আমন্ত্রণ জানানো হয়নি।
এমরান আলী সরকার

এমরান আলী সরকার (মৃত্যু: ১২ ডিসেম্বর ২০০৭) বাংলাদেশের রাজশাহী জেলার রাজনীতিবিদ যিনি তৎকালীন রাজশাহী-১১ আসনের সংসদ সদস্য ও ত্রাণ ও পুনর্বাসন মন্ত্রী ছিলেন।
এমরান আলী সরকার১৯১৩ সালের ১৭ ই ফেব্রুয়ারি বাংলা ১৩১৯ সালের ৪ঠা ফাল্গুন রাজশাহী শহরের রামচন্দ্রপুরে এক মুসলিম সম্ভ্রান্ত পরিবারে জন্মগ্রহণ করেন। তার স্ত্রী আমেনা বেগম ২৫ সেপ্টেম্বর ২০১৮ সালে মৃত্যুবরণ করেন।
এমরান আলী সরকার ন্যাপ-ভাসানী থেকে বাংলাদেশ জাতীয়তাবাদী দলে যোগ দিয়ে বিএনপির জাতীয় স্থায়ী কমিটির সদস্য হয়ে ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১১ আসন থেকে সংসদ সদস্য নির্বাচিত হন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় ত্রাণ ও পুনর্বাসন মন্ত্রী হিসেবে দায়িত্ব পালন করেন। তিনি রাজশাহী পৌরসভার চেয়ারম্যান ছিলেন।
এমরান আলী সরকার ১২ ডিসেম্বর ২০০৭ মৃত্যুবরণ করেন।
ছোনগাছা ইউনিয়ন

ছোনগাছা ইউনিয়ন বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি ইউনিয়ন।
১৮৯৯ সালে ছোনগাছা একটি পঞ্চায়েত হিসেবে প্রতিষ্ঠিত হয়। এরপর ১৯১৯ সালে এটি ইনিয়ন পঞ্চায়েতে পরিণত হয়। স্বাধীনতার পর, ১৯৭২ সালে এটি ইউনিয়ন পরিষদ হিসেবে স্বীকৃতি পায়।
ছোনগাছা ইউনিয়ন পরিষদ সিরাজগঞ্জ সদর উপজেলার ৬নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। 
ছোনগাছা ইউনিয়ন জাতীয় সংসদের সিরাজগঞ্জ-১ আসনের আওতাধীন।
কেপলার-২২

কেপলার-২২ হলো সূর্যের মতো দেখতে উত্তর দিকের সিগনাস নক্ষত্রমণ্ডলীর একটি নক্ষত্র যার বসবাসযোগ্য অঞ্চলে কেপলার-২২বি নামক একটি গ্রহ রয়েছে। পৃথিবী থেকে নক্ষত্রটির দূরত্ব ৬৩৮ আলোকবর্ষ (১৯৬ পারসেক)।
নক্ষত্রটির ভর ০.৯৬ ± ০.০৬০ সৌরভরের সমান।
মূত্রাশয়ের ত্রিকোণ

জায়গাটি প্রসারণের প্রতি অতি সংবেদনশীল এবং একবার নির্দিষ্ট পরিমাণে প্রসারিত হলে মূত্রথলি মস্তিষ্ককে খালি করার জন্য প্রয়োজনীয় সংকেত দেয়। মূত্রাশয় যতই পূর্ণ হতে থাকে, সংকেতও ততই শক্তিশালী হতে থাকে।
ভ্রূণতাত্ত্বিকভাবে, মূত্রাশয়ের ত্রিকোণ  মেসোনেফ্রিক নালির পুচ্ছ প্রান্ত থেকে উদ্ভূত হয়,যা মেসোডার্ম থেকে সৃষ্টি হয় (মূত্রাশয়ের বাকী অংশ এন্ডোডার্মাল )। নারীদের ক্ষেত্রে মেসোনেফ্রিক নালি পুর্বাবস্থায় ফিরে যায়, ফলে ত্রিকোণটি অতটা স্পষ্ট থাকে না।
ক্লিনিকালি গুরুত্বপূর্ণ, কারণ এ জায়গায় একবার সংক্রমণ ( ট্রাইগোনাইটিস ) হলে ক্রমাগত লেগে থাকে।
আমিরুল ইসলাম কামাল

আমিরুল ইসলাম কামাল বাংলাদেশের নোয়াখালী জেলার রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-১৪ আসনের সংসদ সদস্য ও প্রাক্তন প্রতিমন্ত্রী ছিলেন।
আমিরুল ইসলাম কামাল নোয়াখালী জেলার হাতিয়া উপজেলায় জন্মগ্রহণ করেন।
আমিরুল ইসলাম কামাল মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-১৪ আসন থেকে সংসদ সদস্য নির্বাচিত হন। ১৯৭৭ সালে তিনি বিএনপিতে যোগ দেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলে প্রার্থী হিসেবে তৎকালীন নোয়াখালী-১৪ আসন থেকে পুনরায় সংসদ সদস্য নির্বাচিত হন। আবদুস সাত্তারের মন্ত্রিসভায় তিনি প্রথমে মৎস্য ও পশুপালন প্রতিমন্ত্রী ও পরে ত্রাণ ও পনর্বাসন প্রতিমন্ত্রী হিসেবে দায়িত্ব পালন করেন।
মায়ার খেলা (গীতিনাট্য)

মায়ার খেলা হল রবীন্দ্রনাথ ঠাকুর কর্তৃক বাংলা ভাষায় রচিত একটি গীতিনাট্য। এটি ১৮৮৮ সালে প্রকাশিত হয়। নারী উন্নয়নের কথা চিন্তা করে তিনি এই নাটকটি রচনা করেন। তৎকালীন সম্ভ্রান্ত পরিবারের নারীরা এ নাটকে প্রথম অভিনয় করেন। এ সম্পর্কে ইন্দিরা দেবী বলেন, "মায়ার খেলার অভিনয় তখনকার দিনে নিশ্চয় বেশ একটি স্মরণীয় ঘটনা, সম্ভ্রান্ত ঘরের মেয়েরা বোধ হয় এই প্রথম সংঘবদ্ধভাবে অভিনয়ে নামেন।" 
একদিন নব বসন্তের রাত্রে মায়াকুমারীরা স্থির করল, প্রমোদপুরের যুবক-যুবতীদের হৃদয়ে প্রেম রচনা করে তারা মায়ার খেলা খেলবে।
শান্তা আপন প্রাণমন অমরকে সমর্পণ করেছে। কিন্তু চিরদিন নিতান্ত নিকটে থাকাতে শান্তার প্রতি অমরের প্রেম জন্মাতে অবকাশ পায়নি। অমর শান্তার মনের ভাব না বুঝে সে প্রেয়সীর খুুঁজে বের হয়েছে।
অন্য দিকে, প্রমদার কাছে অশোক ও কুুৃমার তাদের আপন প্রেম ব্যক্ত করে। কিন্তু সেদিকে তার কোন ভ্রূক্ষেপ নেই, কারণ – তার কোমল হৃদয়ে এখনো প্রেমের উন্মেষ হয়নি।
অমর পৃথিবী খুঁজে কারুর সন্ধান পেল না। অবশেষে প্রমদার ক্রীড়াকাননে এসে দেখল, প্রমদার প্রেমলাভে ব্যর্থ হয়ে অশোক আপন মর্মব্যথা পোষণ করছে। প্রমদাকে দেখে অমরের মনে এক নতুন আনন্দ জাগ্রত হল। প্রমদা দেখল, আর-সকলেই তৃষিত ভ্রমরের ন্যায় তার চারিদিকে ফিরতেছে, কেবল অমর দূরে দাঁড়িয়ে আছে। সে আকৃষ্টহৃদয়ে তার সখীদের বলল অমরের খবর নেবার জন্য। কিন্তু অমরের অনতিস্ফুট হৃদয়ের ভাব তারা বুঝল না। কেবল মায়াকুমারীগণ বুঝল এবং তারা গান গাইতে লাগল।
ক্রমে অমর ও প্রমদা উভয়ের মনেই ভাব জন্মাল। কিন্তু সখীগণ অমরের ভালোবাসা বিশ্বাস করেনি এবং তাকে ঘৃণা করতে লাগল। অমর যখন প্রমদাকে প্রেম নিবেদন করল তখন প্রমদার উত্তর দানের আগেই তার সখীগণ এসে অমরকে ভর্ৎসনা করল। অমর প্রকৃত অবস্থা না বুঝেই ব্যথিত হয়ে ফিরে গেল।
অমরের অসুখী অশান্ত আশ্রয়হীন হৃদয় সহজেই শান্তার প্রতি ফিরল। সে শান্তার নিকট আত্মসমর্পণ করল। এদিকে অপেক্ষারত ভগ্নহৃদয়া প্রমদা অমরের প্রেমের আশা একেবারেই পরিত্যাগ করল।
শান্তা ও অমরের মিলনোৎসবে পুরনরনারীগণ সমবেত হল। অমর যখন শান্তাকে পুষ্পমালা পরাতে যাচ্ছে তখন সেখানে প্রমদার উপস্থিতিতে তার হাত থেকে মালা খসে পড়ে যায়। সবাই একথা বিশ্বাস করতে লাগল যে, অমর ও প্রমদার হৃদয় গোপনে প্রেমের বন্ধনে বাঁধা আছে। তখন শান্তা ও সখীগণ তাদের মিলনসংঘটনে প্রবৃত্ত হল। অবশেষে, অমর ও শান্তার মিলন হল এবং প্রমদা শূন্য হৃদয় নিয়ে কেঁদে কেঁদে প্রস্থান করল।
আফতাবুজ্জামান

ডাঃ আফতাবুজ্জামান বাংলাদেশের সাতক্ষীরা জেলার রাজনীতিবিদ ও চিকিৎসক যিনি খুলনা-১২ আসনের সংসদ সদস্য ও প্রাক্তন প্রতিমন্ত্রী ছিলেন।
আফতাবুজ্জামান সাতক্ষীরায় জন্মগ্রহণ করেন।
আফতাবুজ্জামান একজন চিকিৎসক। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলে প্রার্থী হিসেবে তৎকালীন খুলনা-১২ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি স্বাস্থ্য ও জনসংখ্যা নিয়ন্ত্রণ প্রতিমন্ত্রী হিসেবে দায়িত্ব পালন করেন। তিনি বাংলাদেশ মৎস্যচাষী সমিতির সভাপতি।
তসলিমা আবেদ

তসলিমা আবেদ ছিলেন একজন বাংলাদেশী মহিলা অধিকার কর্মী এবং রাজনীতিবিদ যিনি সংরক্ষিত মহিলা আসনের সংসদ সদস্য এবং প্রতিমন্ত্রী হিসাবে দায়িত্ব পালন করেছিলেন।
তসলিমা আবেদ রংপুরে জন্মগ্রহণ করেন।
তসলিমা আবেদ প্রথম জাতীয় সংসদের সংরক্ষিত মহিলা আসন আসন-১ ও দ্বিতীয় জাতীয় সংসদের সংরক্ষিত মহিলা আসন-২ থেকে মনোনীত সংসদ সদস্য হিসেবে দায়িত্ব পালন করেন। আবদুস সাত্তারের মন্ত্রিসভায় তিনি মহিলা বিষয়ক প্রতিমন্ত্রী হিসেবে দায়িত্ব পালন করেন।
আব্দুল মান্নান শিকদার

আব্দুল মান্নান শিকদার (১৯৩১- ) বাংলাদেশের মাদারীপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ফরিদপুর-১৬ আসনের সংসদ সদস্য ও প্রতিমন্ত্রী ছিলেন।
আব্দুল মান্নান শিকদার ১৯৩১ সালে মাদারীপুরে জন্মগ্রহণ করেন।
আব্দুল মান্নান শিকদার আইনজীবী ও মুক্তিযুদ্ধের সংগঠক ছিলেন। বাংলাদেশ আওয়ামী লীগ থেকে বাংলাদেশ জাতীয়তাবাদী দলে যোগদিয়ে ছিলেন। পরে বাংলাদেশ জাতীয় কংগ্রেসে যোগ দেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলে প্রার্থী হিসেবে তৎকালীন ফরিদপুর-১৬ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি ভূমি প্রশাসন ও সংস্কার প্রতিমন্ত্রী হিসেবে দায়িত্ব পালন করেন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয় কংগ্রেসের প্রার্থী হিসেবে মাদারীপুর-২ আসন থেকে তিনি পরাজিত হয়েছিলেন।
ব্যালেরিনা অর্কিড

ব্যালেরিনা অর্কিড পশ্চিম অস্ট্রেলিয়ার দক্ষিণ-পশ্চিমের স্থানীয় অর্কিডের একটি প্রজাতি এবং অন্যান্য অর্কিডের তুলনায় অনেক পরে এর খোঁজ পাওয়া গেছ। আবিষ্কৃত হয়েছে ২০০১ সালে।এবং ফুুল এর নামের মতোই সুন্দর। যদিও এটি বিরল এবং ঝুঁকি মধ্যে রয়েছ।
আসলে এ প্রজাতির ফুল পশ্চিম অস্ট্রেলিয়ার এবং সেখানকার হ্রদ আলথামের(লবণাক্ত)বালুর নিকটে জন্মে।রাস্তার সংরক্ষণ,ক্যাঙারুর চারণ এবং পরিষ্কার করণের জন্যই এরা এতটা ঝুঁকিতে আছে।
২ টি জনগোষ্ঠীর দারা মাত্র ৩০০ টি উদ্ভিদের কথা জানা গেছে।প্রজাতিগুলো পশ্চিম অষ্ট্রেলিয়ার সরকারী উদ্যান ও বন্যজীবন বিভাগ দারা হুমকিসহ উদ্ভিদ হিসেবে শ্রেণীবদ্ধ করা হয়েছ।১৯৯৯এর পরিবেশ সংরক্ষণ ও জীববৈচিত্র্য সংরক্ষণ আইন এর অধীনে সমালোচনামূলকভাবে বিপন্ন বলে তালিকাভুক্ত করা হয়েছে। লবণাক্ততা বৃদ্ধি,ক্যাঙারুদের চারণ এবং রাস্তার রক্ষণাবেক্ষণ এর জন্যই এই হুমকির মুখে ব্যালেরিনা।
ইব্রাহীম খলিল

ইব্রাহিম খলিল নোয়াব বালা (১৯৪৭–৭ জুলাই ১৯৮১) বাংলাদেশের শরীয়তপুর জেলার রাজনীতিবিদ যিনি তৎকালীন ফরিদপুর-১৭ আসনের সংসদ সদস্য ছিলেন। তিনি বাংলাদেশ মুসলিম লীগের প্রতিষ্ঠাতা সভাপতি ও ঢাকা বিশ্ববিদ্যালয়ের হাজী মোহাম্মদ মহসীন হল ছাত্র সংসদের প্রথম জিএস ছিলেন।
ইব্রাহীম খলিল ১৯৪৭ সালে শরীয়তপুরের সখিপুরের বালা পরিবারে জন্মগ্রহণ করেন। তার স্ত্রী বেগম শামসুন নাহার খলিল।
ইব্রাহীম খলিল বাংলাদেশ মুসলিম লীগের প্রতিষ্ঠাতা সভাপতি ও ঢাকা বিশ্ববিদ্যালয়ের হাজী মোহাম্মদ মহসীন হল ছাত্র সংসদের প্রথম জিএস ছিলেন। তিনি ১৯৬৯ সালের ১১ দফা ছাত্র আন্দোলনসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তৎকালীন ফরিদপুর-১৭ আসন থেকে সংসদ সদস্য নির্বাচিত হন।
ইব্রাহীম খলিল ৭ জুলাই ১৯৮১ সালে লন্ডনে মৃত্যুবরণ করেন।
মাউনা লোয়া

মাউনা লোয়া (; ), প্রশান্ত মহাসাগরের মার্কিন যুক্তরাষ্ট্রের হাওয়াইয়ের হাওয়াই দ্বীপ গঠনের পাঁচটি আগ্নেয়গিরির মধ্যে একটি হল মাউনা লোয়া। ভর এবং আয়তনের উভয়ের মধ্যে বৃহত্তম সাবআরিয়াল আগ্নেয়গিরি, মওনা লোয়া ঐতিহাসিকভাবে পৃথিবীর বৃহত্তম আগ্নেয়গিরি হিসাবে বিবেচিত হয়েছে, এটি কেবল তমু ম্যাসিফ দ্বারা বামন। এটি একটি সক্রিয় আগ্নেয়গিরি, যার আয়তন আনুমানিক প্রায় ১৮,০০০ ঘন মাইল (৭৫,০০০ কিমি), যদিও এর শিখরটি তার প্রতিবেশী মাউনা কেয়ার থেকে প্রায় ১২৫ ফুট (৩৮ মিটার) কম। 
মাউনা লোয়া সম্ভবত কমপক্ষে ৭০০,০০০ বছর ধরে ফেটে আসছে এবং প্রায় ৪০০,০০০ বছর আগে সমুদ্রপৃষ্ঠ থেকে উঠে এসেছিল। প্রাচীনতম শিলাগুলি ২০০,০০০ বছরের বেশি পুরানো নয়। আগ্নেয়গিরির ম্যাগমাটি হাওয়াই হটস্পট থেকে এসেছে, যা কয়েক মিলিয়ন বছর ধরে হাওয়াই দ্বীপপুঞ্জ তৈরির জন্য দায়ী।
মাউনা লোয়ার সবচেয়ে সাম্প্রতিক বিস্ফোরণটি ২৪ শে মার্চ থেকে ১৫ এপ্রিল ১৯৮৪ পর্যন্ত ঘটেছিল। আগ্নেয়গিরির কোনও সাম্প্রতিক বিস্ফোরণে হতাহতের ঘটনা ঘটেনি, তবে হিলো শহরটি আংশিকভাবে ১৯ শতকের শেষদিকে লাভা প্রবাহে নির্মিত হয়েছিল। ১৯১২ সাল থেকে মায়ানা লোয়াকে হাওয়াইয়ান আগ্নেয়গিরি অবজারভেটরিটি নিবিড়ভাবে পর্যবেক্ষণ করেছে।
সুপ্রভা দেবী

সুপ্রভা দেবী (; ) অসমীয়া চলচ্চিত্র প্রযোজিকা এবং অসমের প্রথম মহিলা পরিচালিকা। ১৯৮৪ সালে তিনি নয়নমণি ও ১৯৮৬ সালে সরবজান পরিচালনা করেছেন। ১৯৮৫ তিনি শিল্পী পুরস্কার লাভ করেছিলেন। 
১৯৩৮ সালের ২৪শে ডিসেম্বর তারিখে অসমের তৈলক্ষেত্র ডিগবয়ে জন্মগ্রহণ করেন। তাঁর পিতার নাম যোগেন্দ্র কুমার রাজখোয়া ও মাতার নাম স্বর্ণপ্রভা রাজখোয়া। অধ্যয়ণকাল থেকেই তিনি সঙ্গীত ও ক্রিড়ায় পারদর্শীতা প্রদর্শন করেছিলেন। 
দ্বিজেন্দ্র নারায়ণের সঙ্গে বিবাহ বন্ধনে আবদ্ধ হওয়ার পর থেকেই তিনি অসমীয়া চলচ্চিত্র জগতে জড়িত হন। তিনি অসমের প্রথম মহিলা চলচ্চিত্র পরিচালিকা। ১৯৭০ সালে যোগ-বিয়োগ, ১৯৭২ সালে তরামাই, ১৯৭৬ সালে মরমী, ১৯৭৯ সালে রাংঢালী চলচ্চিত্র নিজ স্বামীর সাথে পরিচালনা করেছিলেন কিন্তু স্বামীর মৃত্যুর পর ১৯৮৪ সালে তিনি স্বয়ং নয়নমণি পরিচালনা করেছিলেন।এই চলচ্চিত্রে নিপন গোস্বামী ও বিদ্যা রাও অভিনয় করেছিল এবং জিতু-তপন সঙ্গীত পরিচালনা করেছিলেন। 
১৯৮৫ সালে অসম সরকার তাঁকে শিল্পী পুরস্কার দ্বারা সম্মানীত করেছিল । ১৯৮৬ সালে তিনি রসরাজ লক্ষ্মীরাজ বেজবরুয়ার রচিত সরবজান কাহিনী অবলম্বনে সরবজান নামক চলচ্চিত্র নির্মাণ করেছিলেন। এই চলচ্চিত্রে তেজপুরের হীরেন চৌধুরী তাঁর সাথে পরিচালক রূপে কাজ করেছিলেন। অন্যদিকে তিনি একজন গীতিকার রূপে বিখ্যাত ছিলেন। তিনি বহুসংখ্যক তথ্যচিত্র ও ধারাবাহিক পরিচালনা ও প্রযোজনা করেছেন যা গুয়াহাটি দূরদর্শন কেন্দ্রে সম্প্রচারিত হয়েছে। ২০০৩ সালে তিনি জিলিকাব লুইতর পার নামক ধারাবাহিক পরিচালনা করেছিলেন
সুদীর্ঘ ৫ বৎসর বৃক্ক রোগে আক্রান্ত হয়ে ২০১১ সনের ১৪ই জুন গুয়াহাটির ইন্টারন্যাশন্যাল হস্পিতালে মৃত্যুবরণ করেন। মৃত্যুর সময় তাঁর বয়স ছিল ৭৩ বৎসর।
উরি ব্যাংক

উরি ব্যাংক (Hangul: 우리은행, Uri Eunhaeng ) দক্ষিণ কোরিয়ার একটি বাণিজ্যিক ব্যাংক যার সদর দপ্তর সিউলে অবস্থিত। ১৯৯৯ সালে দক্ষিণ কোরিয়ার সাবেক কমার্শিয়াল ব্যাংক অব কোরিয়া, হানিল ব্যাংক এবং পিস ব্যাংক একত্রিত হয়ে গঠন করে হানভিট ব্যাংক এবং ২০০২ পর্যন্ত তা এই নামেই পরিচিত ছিলো; ২০০২ সালে এটি বর্তমান নাম 'উরি ব্যাংক' ধারণ করে। এই ব্যাংকটি উরি ফিন্যান্সিয়াল গ্রুপ-এর একটি অঙ্গ প্রতিষ্ঠান।
উরি ব্যাংকই দক্ষিণ কোরিয়ার প্রথম ব্যাংক যারা নন-ইন্টারনেট এক্সপ্লোরার ওয়েব ব্রাউজার ভিত্তিক অন-লাইন ব্যাংকিং সেবা প্রদান করে থাকে।
বাংলাদেশে কোরিয়ান বিনিয়োগকারীদের সুবিধার্থে শাখা ব্যাংকিং পরিচালনা করে থাকে।
প্রতিবর্ণীকরণ

লিপ্যন্তর বা বর্ণানুবাদ বা প্রতিবর্ণীকরণ হল কিছুপরিমাণ পাঠ্য কে এক ভাষার লিপি থেকে অন্য ভাষার লিপি তে রূপান্তর।
লিপ্যন্তরকরণ মূলত মূল আওয়াজের উপস্থাপনের সাথে নয় বরং অক্ষর গুলির উপস্থাপনের সাথে নিরভরশীল। সুতরাং, "অক্ষর" শব্দটিকে রোমান বা ইংরেজি হরফে লিখতে গেলে তা হবে ⟨akshar⟩ অর্থাৎ ⟨ক্ষ⟩ এর রোমান লিপ্যন্তর হল ⟨ksh⟩ যদিও এর উচ্চারণ ⟨kkh⟩
বিপরীতে, প্রতিলিপি? বা ধ্বনিগত রূপান্তর পাঠ্যের অর্থোগ্রাফির চেয়ে আওয়াজগুলিকে অধিক গুরুত্ব দেয়। সুতরাং "অক্ষর" এর রোমান ধ্বনিগত রূপান্তর হবে [ okkhor ]
লিপ্যন্তর বোঝাতে কৌণিক বন্ধনী (অ্যাঙ্গুলার ব্র্যাকেট)ব্যবহার করা যেতে পারে। ফোনেটিক রূপান্তরের জন্য চৌকো বন্ধনী অথবা তির্যক চিহ্ন ব্যবহার করা যেতে পারে।
সিস্টেমেটিক ট্রান্সলিটেরেশন হ'ল একটি লেখার পদ্ধতি থেকে অন্য একটি লেখার পদ্ধতিতে লেখার জন্য গাণিতিক ম্যাপিং, সাধারণত গ্রাফেমিকে গ্রাফেমিতে। বেশিরভাগ ট্রান্সলিটে্শরেন সিস্টেমগুলি একটির সাথে একটি সম্পর্কযুক্ত (one to one mapping) সুতরাং পাঠক দ্ব্যর্থহীনভাবে মূল বানানটি পুনর্গঠন করতে পারে।
আলজেরীয় ফুটবল ফেডারেশন

আলজেরীয় ফুটবল ফেডারেশন (, , ; এছাড়াও সংক্ষেপে এএফএফ নামে পরিচিত) হচ্ছে আলজেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালের ২১শে অক্টোবর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর আলজেরিয়ার রাজধানী আলজিয়ার্সে অবস্থিত।
এই সংস্থাটি আলজেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে আলজেরীয় পেশাদার লীগ ১, আলজেরীয় কাপ, আলজেরীয় অনূর্ধ্ব-২১ কাপ এবং আলজেরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আলজেরীয় ফুটবল ফেডারেশনের সভাপতির দায়িত্ব পালন করছেন খেইরেদিন জেতচি এবং সাধারণ সম্পাদকের দায়িত্ব পালন করছেন মোহামেদ সাদ।
লিবীয় ফুটবল ফেডারেশন

লিবীয় ফুটবল ফেডারেশন (, ; এছাড়াও সংক্ষেপে এলএফএফ নামে পরিচিত) হচ্ছে লিবিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৫ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর লিবিয়ার রাজধানী ত্রিপোলিতে অবস্থিত।
এই সংস্থাটি লিবিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিবীয় প্রিমিয়ার লীগ, লিবীয় দ্বিতীয় বিভাগ, লিবীয় কাপ, লিবীয় লীগ কাপ এবং লিবীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে লিবীয় ফুটবল ফেডারেশনের সভাপতির দায়িত্ব পালন করছেন আব্দুলহাকিম আলশালমানি এবং সাধারণ সম্পাদকের দায়িত্ব পালন করছেন আব্দুননাসের আহমেদ।
নিমাইসাধন বসু

নিমাইসাধন বসু (১২ সেপ্টেম্বর, ১৯৩১ - ১৭ আগস্ট, ২০০৪) বিশিষ্ট বাঙালি ইতিহাসবিদ এবং শিক্ষাবিদ।
নিমাইসাধন বসুর জন্ম ১৯৩০ খ্রিস্টাব্দের ১২ ই জানুয়ারি ব্রিটিশ ভারতের অধুনা পশ্চিমবঙ্গের হাওড়া জেলার রামকৃষ্ণপুরে। পিতার নাম তারাপদ বসু ও মাতার নাম সুহাসিনী বসু। তার প্রাথমিক পড়াশোনা হাওড়ার বিবেকানন্দ ইনস্টিটিউশনে। কলকাতার সেন্ট পলস কলেজ থেকে স্নাতক হন। কলকাতা বিশ্ববিদ্যালয় থেকে ইতিহাসে এম.এ পাশের পর উচ্চশিক্ষার জন্য বিলেত যান।১৯৫২ খ্রিস্টাব্দে বিশিষ্ট ভারততত্ত্ববিদ আর্থার লেবেলিন বেশামের অধীনে ভারতের ইতিহাস নিয়ে গবেষণা করেন। লন্ডন বিশ্ববিদ্যালয় থেকে পিএইচডি এবং ১৯৬৬-৬৭ খ্রিস্টাব্দে হাবার্ড বিশ্ববিদ্যালয়ের ফেলোশিপ পান। পরে ১৯৭২ খ্রিস্টাব্দে লন্ডন বিশ্ববিদ্যালয় থেকে ডি.লিট ডিগ্রি লাভ করেন।
দেশে ফিরে যাদবপুর বিশ্ববিদ্যালয়ে অধ্যাপনা শুরু করেন। ১৯৮৪ খ্রিস্টাব্দে বিশ্বভারতী বিশ্ববিদ্যালয়ের উপাচার্য হন এবং ১৯৮৯ খ্রিস্টাব্দে অবসর গ্রহণ করেন। তারই উদ্যোগে শান্তিনিকেতন এক্সপ্রেস চালু হয় এবং বোলপুর স্টেশন চত্বরে রবীন্দ্রনাথের নানাবিধ কার্যক্রমের একটি ছোটখাটো মিউজিয়াম তৈরি হয় যাত্রীদের জন্য। ফুলব্রাইট ও রকফেলার ফাউন্ডেশনের স্কলারশিপ প্রাপ্ত তিনি সাউথ ক্যালিফোর্নিয়া বিশ্ববিদ্যালয়ের পরিদর্শন অধ্যাপক ছিলেন। 
অধ্যাপনার পাশাপাশি তিনি বহু গ্রন্থ রচনা করেছেন। মূলত ইতিহাস, স্বাধীনতা সংগ্রাম, ধর্ম ইত্যাদির উপর লেখা বই নিয়ে তার গ্রন্থ সংখ্যা প্রায় ৪৩ টি।বিশ্বভারতী নিয়ে তার লেখা গ্রন্থ 'ভঙ্গনীড় বিশ্বভারতী'। 'দ্য ইন্ডিয়ান অ্যাওয়েকেনিং অ্যান্ড বেঙ্গল' গ্রন্থটি সর্বাধিক জনপ্রিয়তা লাভ করে। তার অন্যান্য উল্লেখযোগ্য গ্রন্থ গুলি হল-
নিমাইসাধন বসু প্রোস্টট সমস্যা নিয়ে কলকাতার এক নার্সিংহোমে ভর্তি হন ২০০৪ খ্রিস্টাব্দের ৮ ই আগস্ট। পরের দিন তার আপাত সফল শল্যচিকিৎসা হয়। কিছু ১৫ আগস্ট থেকে অবস্থা অবনতি হতে শুরু করে এবং শেষে ১৭ ই আগস্ট তার জীবনাবসান ঘটে।
সিরক্কো

সিরক্কো (ইংরেজি: Sirocco, উচ্চারণ: ; শিরক্কো ("scirocco"), ইউগো ("jugo"), অথবা "কদাচিৎ সিরক" ("siroc") (অন্যান্য নাম নিচে দেখুন)) হচ্ছে সাহারা হতে আগত ভূমধ্যসাগরীয় বায়ু, যা উত্তর আফ্রিকা এবং দক্ষিণ ইউরোপে ঘূর্ণিঝড়ের বেগে রূপ নিতে পারে, বিশেষ করে গ্রীষ্মকালে।
"সিরক্কো" শব্দটি এসেছে আরবি শব্দ "শার্‌ক্বীয়্যা" (شرقية) হতে, যার অর্থ “পূবালি”। বিভিন্ন ভাষায় এই বায়ু বিভিন্ন নামে পরিচিত, যার মধ্যে রয়েছে:
সিসিলীয়: "sciroccu" ("শিরক্কু")
লিগুরীয়: ("শিওকো") অথবা, ("মাইনাসো")
লিবীয় আরবি: قبلي, ("ক্বিব্‌লি"; রোমানীকৃত: "ghiblī"), যার অর্থ ‘ক্বিবলা’ হতে আগত
, ("খামসিন"; রোমানীকৃত: "khamsīn"); যার মানে ‘পঞ্চাশ’ (‘পঞ্চাশ দিনের বাতাস’)
তিউনিশীয় আরবি: شلوق‎, ("শ্লুক"; রোমানীকৃত: "chlūq"), সম্ভবত "شروق" ("শুরুক"; "shurūq") থেকে এসেছে; যার অর্থ "শার্‌ক্বীয়্যা" ("sharqiyya") অথবা "شهيلي" ("শাহিলি"; "ch'hīlī") এর অর্থের মতই
মরক্কান আরবি: شركي‎, ("শার্‌কি"; রোমানীকৃত: "chergui"), এর মানেও হচ্ছে ‘পূবালি’।
এই বায়ু আরব্য অথবা সাহারা মরুভূমি হতে উৎপত্তি লাভের পর, উষ্ণ, শুষ্ক, ক্রান্তীয় বায়ুভর হতে উত্থিত হয়ে, নিম্নচাপ প্রকোষ্ঠ কর্তৃক উত্তর দিকে চালিত হয়, এবং ভূমধ্যসাগর পেরিয়ে পূর্ব দিকাভিমুখে প্রবাহিত হয়। উষ্ণতর ও শুষ্কতর মহাদেশীয় বায়ু আর শীতলতর, আর্দ্রতর সামুদ্রিক ঘূর্ণিঝড়ের বায়ু মিশ্রিত হয় এবং সৃষ্ট নিম্নচাপের বামাবর্তী ("counter-clockwise") প্রবাহ এই মিশ্রিত বায়ুকে ইউরোপের পশ্চিম উপকূল অঞ্চলে চালিত করে।
সিরক্কো আফ্রিকার উত্তর উপকূলবর্তী অঞ্চলে ধূলিময় শুষ্ক অবস্থার জন্ম দেয়, ভূমধ্যসাগরে ঝড়ের উদ্রেক করে, এবং ইউরোপে শীতল, আর্দ্র আবহাওয়ার সৃষ্টি করে। সিরক্কো’র স্থায়ীত্বকাল অর্ধেক দিনও হতে পারে, আবার কয়েক দিনব্যাপী স্থায়ীও হতে পারে। ভূমধ্যসাগর অতিক্রমকালে, সিরক্কো আর্দ্রতা সংগ্রহ করে; এর ফলে ইতালির দক্ষিণাঞ্চলে বৃষ্টিপাত ঘটে। বৃষ্টির পানির সাথে লোহিত ধূলিকণা মিশে থাকে বলে স্থানীয়দের কাছে এটা “রক্ত বর্ষা” ("blood rain") নামে পরিচিত।
বলা হয়ে থাকে, সিরক্কো মানুষের মনে অস্থিরতা এবং খিটখিটে মেজাজের উদ্রেক করে। এছাড়াও, লোকজন অনেক স্বাস্থ্যগত সমস্যার কারণ হিসেবে এই বাতাসকে দায়ী করে থাকে; হয় আফ্রিকান উপকূলীয় অঞ্চল থেকে আগত উত্তপ্ত বাতাস ও ধূলার জন্য, নয়তো ইউরোপের আরও উত্তরভাগে সৃষ্ট স্যাঁতসেঁতে শীতল পরিবেশের জন্য। সিরক্কোর বাতাসে থাকা ধূলা যন্ত্রপাতিতে ঘর্ষণজনিত ক্ষয় ("abrasion") সৃষ্টি করতে পারে, এবং দালানকোঠা ভেদ করতে পারে।
শরৎ ও বসন্তে সিরক্কো বাতাসের গতিবেগ হয়ে থাকে। মার্চ ও নভেম্বরে যখন তাপমাত্রা খুব বেশি থাকে, তখন এর গতিবেগ সর্বোচ্চ হয়।
ক্রমবর্ধমান জোয়ারের সাথে মিলে সিরক্কো বায়ু ভেনেশীয় উপহ্রদে ("Venetian Lagoon") জোয়ারের ("acqua" "alta") সৃষ্টি করে।
মাছ ধরার ওপরও এই বাতাসের প্রভাব রয়েছে। যেমন- কেবলমাত্র সিরক্কো বায়ুপ্রবাহ চলাকালেই বার্কোলা’র কাছে অবস্থিত "ত্রিয়েস্ত উপসাগরে" ("Gulf of Trieste") অ্যানচোভি মাছ ধরা যায়, সুস্বাদু খাবার হিসেবে যার অনেক চাহিদা রয়েছে। "বোরা"’র মতন শীতল বায়ুপ্রবাহের সময় এই সব মাছ অ্যাড্রিয়াটিক সাগরের বিশালতার মাঝে অদৃশ্য হয়ে যায়।
অগ্ন্যুৎপাত

অগ্ন্যুৎপাত হলো পৃথিবীর তল বা কোন শক্ত-পৃষ্ঠের গ্রহ বা চাঁদে গলিত শিলা (ম্যাগমা) বিস্ফোরণের ঘটনা, যেখানে লাভা, পাইক্লাস্টিকস এবং আগ্নেয়গিরির গ্যাসগুলি ভেন্ট নামে পরিচিত পৃষ্ঠের ফাটল থেকে প্রস্ফুটিত হয়।
ম্যান্টেল বা লোয়ার ক্রাস্ট থেকে ম্যাগমা ভূত্বকের মধ্য দিয়ে পৃষ্ঠের দিকে উঠে যায়। যদি ম্যাগমা উপরিভাগে পৌঁছে যায় তবে এর আচরণটি গলিত উপাদান শিলাটির সান্দ্রতার উপর নির্ভর করে। ঘন ম্যাগমা বিস্ফোরক বিস্ফোরণগুলির দ্বারা চিহ্নিত অগ্ন্যুৎপাত উৎপাদন করে, কিন্তু পাতলা ম্যাগমা ভূপৃষ্ঠে বৃহৎ পরিমাণে লাভা ঢালা দ্বারা চিহ্নিত।
কিছু ক্ষেত্রে, উত্থিত ম্যাগমা উপরিভাগে না পৌঁছেই শীতল এবং শক্ত হয়ে যেতে পারে। যদি ম্যাগমা উপরিভাগে পৌঁছে যায় তবে এর আচরণটি গলিত উপাদান শিলাটির সান্দ্রতার উপর নির্ভর করে। ম্যাগমা শীতল হওয়ার সাথে সাথে গঠিত স্ফটিকগুলিতে থাকা রাসায়নিক পদার্থগুলি কার্যকরভাবে ম্যাগমার মূল মিশ্রণ থেকে সরিয়ে ফেলা হয়, সুতরাং বাকী ম্যাগমাটির রাসায়নিক উপাদানগুলি ধীরে ধীরে শক্ত হয়।
তাপ পরিবাহ দ্বারা সৃষ্ট ম্যান্টলে গলিত শিলার গতিবিধি, পৃথিবীর পৃষ্ঠের পরিবর্তনের মহাকর্ষীয় প্রভাবগুলির সাথে মিলিত হয় (ক্ষয়, বিস্তৃতি এমনকি গ্রহাণুর প্রভাব এবং পোস্ট-হিমবাহ রিবাউন্ডের নিদর্শন) প্লেট টেকটোনিক নাড়ায় এবং শেষ পর্যন্ত অগ্ন্যুৎপাত হয়।
আগ্নেয়গিরি এমন এক স্থান যেখানে ম্যাগমা পৃথিবীর পৃষ্ঠে পৌঁছে। আগ্নেয়গিরির ধরনটি অগ্ন্যুত্পাতের অবস্থান এবং ঘনত্তের উপর নির্ভর করে।
এগুলি গঠিত হয় যেখানে ম্যাগমা বিদ্যমান শিলাগুলির মধ্যে ধাক্কা দেয়, অনুপ্রবেশগুলি বাথোলিথ, ডাইকস, সেলস এবং স্তরযুক্ত অনুপ্রবেশ আকারে হতে পারে।
ভূমিকম্প সাধারণত প্লেট টেকটোনিক ক্রিয়াকলাপের সাথে জড়িত, তবে কিছু কিছু ভূমিকম্প আগ্নেয়গিরির ক্রিয়াকলাপের ফলে উৎপন্ন হয়।
এগুলি গঠিত হয় যেখানে জল আগ্নেয়গিরির সাথে যোগাযোগ করে। এর মধ্যে রয়েছে গিজার, ফিউমারোলেস, হটস্প্রিংস এবং মাডপটস, এগুলি প্রায়শই ভূ-তাপীয় শক্তির উৎস হিসাবে ব্যবহৃত হয়।
আগ্নেয়গিরির বিস্ফোরণে নির্গত গ্যাস ও ছাইয়ের পরিমাণ পৃথিবীর জলবায়ুর উপর উল্লেখযোগ্য প্রভাব ফেলে। বড়ো অগ্ন্যুৎপাত কিছু উল্লেখযোগ্য জলবায়ু পরিবর্তন ঘটনার সাথে সম্পর্কযুক্ত।
যখন ম্যাগমা শীতল হয় তখন তা শক্ত হয় এবং শিলা তৈরি করে। গঠিত শিলাটির ধরনটি ম্যাগমার রাসায়নিক সংমিশ্রণের উপর নির্ভর করে এবং এটি কত দ্রুত শীতল হয়। যে ম্যাগমা পৃথিবীর ত্বকে পৌছায়,সেগুলো লাভা হয়ে খুব দ্রুত ঠান্ডা হয়। ফলস্বরূপ ব্যাসল্টের মতো ছোটো স্ফটিক সহ শিলার সৃষ্টি হয়। এই ম্যাগমাগুলির মধ্যে কিছু খুব দ্রুত শীতল হতে পারে এবং আগ্নেয়গিরির কাচ (স্ফটিকবিহীন শিলা) যেমন ওবসিডিয়ান তৈরি করবে। পাতলা অনুপ্রবেশে মাটির নিচে আটকে থাকা ম্যাগমা উন্মুক্ত ম্যাগমার চেয়ে আরও ধীরে ধীরে শীতল হয় এবং মাঝারি আকারের স্ফটিক সহ শিলা তৈরি করে। ম্যাগমা যা মাটির নিচে প্রচুর পরিমাণে আটকা পড়েছে তা ধীরে ধীরে শীতল হয় যার ফলে বৃহত্তর স্ফটিক সহ শিলার সৃষ্টি হয়।
বিদ্যমান শিলা ম্যাগমার সংস্পর্শে এসে গলে গিয়ে ম্যাগমার সাথে মিশে যেতে পারে। ম্যাগমার সংলগ্ন অন্যান্য শিলাগুলি মেটাসমোটিজম দ্বারা পরিবর্তিত হতে পারে কারণ তারা তাপ দ্বারা প্রভাবিত হয়।
অগ্ন্যুৎপাত কেবলমাত্র পৃথিবীতে সীমাবদ্ধ নয়। মনে করা হয় যে কোনও শক্ত আবরণ এবং তরল কেন্দ্রযুক্ত গ্রহে এটি পাওয়া যায়। ইতিহাসের এক পর্যায়ে যে কোনও গ্রহে অগ্ন্যুৎপাত ছিল তার উপরে এখনও অগ্ন্যুৎপাতের প্রমাণ খুঁজে পাওয়ার কথা। এটি অনুমান করা যায় যে অন্যান্য গ্রহীয় সিস্টেমে গ্রহ এবং চাঁদগুলিতে এই ধরনের আগ্নেয়গিরি রয়েছে। ২০১৪ সালে বিজ্ঞানীরা ৭০ টি লাভা প্রবাহ খুঁজে পেয়েছিলেন যা গত ১০০ মিলিয়ন বছরে চাঁদে তৈরি হয়েছিল।